**Marius Stankevičius**|  |
| Asmeniniai duomenys |
| Gimimo data | 1981 m. liepos 15 d. (42 metai) |
| Gimimo vieta | Kaunas, Lietuva |
| Ūgis | 190 cm |
| Svoris | 83 kg |
| Pravardė | Stankė |
| Klubai |
| Dabar žaidžia | Baigęs karjerą |
| **Pozicija** | gynėjas |
| Profesionalūs klubai\* |
| 1998–20012001–20032002–20032003–20082008–201120102010–20112011–20132013–20142014–20152015–20162016–20172017–2018 | Ekranas PanevėžysCalcio BresciaAS CosenzaCalcio BresciaSampdoria Genova→Sevilla FC *(skol.)*→Valencia CF *(skol.)*SS LazioGaziantepsporHannover 96Córdoba CFAC SienaAC Crema 1908 | 087 00(3)008 00(0)008 0(0)157 0(11)044 00(3)016 00(0)021 00(2)026 0(3)026 00(0)002 00(0)037 00(0)027 00(0)030 00(1) |
| Nacionalinė komanda\*\* |
| 2001–2013 | Lietuva Lietuva | 65 00(5) |
|  Treniruotos komandos |
| 2018–20192020–20222020–20212023 | AC Crema 1908Lietuva U-21AC LumezzaneFK Kauno Žalgiris |
| 
\*\* Nacionalinės komandos pasirodymų irįvarčių duomenys 23:10, 15 rugsėjo 2013 (EEST). |

**Marius Stankevičius** (g. 1981 m. liepos 15 d.) – buvęs Lietuvos futbolininkas, gynėjas. Kitados atstovavo Lietuvos jaunimo iki 21 m. rinktinei, Lietuvos nacionalinės rinktinei. Žaidėjas pasižymėjo sugebėjimu mesti toli kamuolį išsimetant iš už šoninės linijos.

Žaidėjo karjera
---------------

Karjerą pradėjo Panevėžio Ekrane. 2001 m. talentingas gynėjas persikėlė į Italijos Brescia klubą, tačiau ten įsitvirtinti nepavyko. Calcio Brescia Stankevičių paskolino AS Cosenza’i, tačiau ir čia futbolininkas žaidė nedaug. Grįžęs atgal į Brescia gaudavo vis daugiau žaidimo laiko ir tapo vienu svarbesnių klubo žaidėjų. 2008 metais Marius pasirašė 4 metų sutartį su Genujos „Sampdoria" klubu. Italijos klubas už Stankevičių Brescios klubui sumokėjo 3,5 milijono eurų išpirką.

2010 m. sausio 6 d. iki sezono pabaigos buvo paskolintas Sevilla FC klubui. 2010 m. rugpjūčio 31 d. iki sezono pabaigos buvo išnuomotas Valencia CF klubui, su galimybe išpirkti kontraktą sezono pabaigoje. 2011 m. liepos 11 d. pasirašė trejų metų sutartį su Romos „Lazio" klubu. 2013/14 m. žaidė Turkijoje atstovaudamas Gaziantepspor klubui.

2014 m. rugpjūčio 11 d. pasirašė vienerių metų sutartį su Vokietijos Bundesliga Hannover 96 komanda.

Trenerio karjera
----------------

Nuo 2018 m. ėmėsi trenerio veiklos. Tuo metu treniravo „AC Crema" klubą Italijos žemesnėje lygoje, o nuo 2020 m. vasaros lietuvis treniravo Italijos Serie D klubą AC Lumezzane.

Treniravo Lietuvos U-21 rinktinę. Vėliau – Lietuvos U-17 m. rinktinę.

2023 m. gegužės 1 d. paskelbta, kad „Kauno Žalgirio" naujuoju vyr. treneriu tapo Marius Stankevičius. Ekipa A lygos sezoną pradėjo prasčiau, negu tikėtąsi. Rokas Garastas paliko ekipą, o naujuoju strategu tapo Marius Stankevičius. Debiutas naujose pareigose ėvyko 2023 m. gegužės 4 d. A lygos rungtynėse prieš „Panevėžio" klubą. Šiose rungtynėse pergalę minimaliu skirtumu (1:0) šventė varžovai. 2023 m. spalio 5 d. tapo žinoma, kad sutartis nutraukta. A lygoje kauniečiai per 19 rungtynių pasiekė vos penkerias pergales, dešimt kartų sužaidė lygiosiomis ir patyrė keturis pralaimėjimus. LFF taurėje pasiekė pusfinalį.

Lietuvos rinktinė
-----------------

Nacionalinėje rinktinėje debiutavo 2001 m. liepą mače prieš Estiją.

Įvarčiai Lietuvos rinktinėje
----------------------------

| # | Data | Arena | Varžovas | Po įvarčio | Finalinis | Varžybos |
| --- | --- | --- | --- | --- | --- | --- |
| 1. | 2005 kovo 30 | Sarajevas | Bosnija ir Hercegovina Bosnija ir Hercegovina | 1-1 | 1-1 | 2006 m. pasaulio futbolo čempionato atranka |
| 2. | 2008 rugsėjo 6 | Gruia stadionas, Klužas, Rumunija | Rumunija Rumunija | 1-0 | 3-0 | 2010 m. pasaulio futbolo čempionato atranka |
| 3. | 2009 spalio 10 | Insbrukas | Austrija Austrija | 1-1 | 1-2 | 2010 m. pasaulio futbolo čempionato atranka |
| 4. | 2009 spalio 14 | Sūduvos stadionas, Marijampolė | Serbija Serbija | 2-1 | 2-1 | 2010 m. pasaulio futbolo čempionato atranka |
| 5. | 2011 kovo 29 | Dariaus ir Girėno stadionas, Kaunas | Ispanija Ispanija | 1-1 | 1-3 | 2012 m. Europos futbolo čempionato atranka |

Pasiekimai
----------

* LFF taurė (1998, 2000 m.)
* LFF supertaurė (2000 m.)
* Geriausias Lietuvos futbolininkas (2008, 2009 m.)
* Copa del Rey (2010 m.)
* Coppa Italia (2013 m.)

Kita
----

* Sūnus Kajus Stankevičius taip pat futbolininkas; 2021 m. atstovavo Dainavos B ekipai.

Šaltiniai
---------

1. ↑   Archyvuota kopija 2008-12-25 iš Wayback Machine projekto.
2. ↑
3. ↑
4. ↑
5. ↑
6. ↑  „Stankevicius al Lumezzane. La panchina senza confini" (italų). Bresciaoggi. 10 July 2020. Nuoroda tikrinta 22 January 2021. [neveikianti nuoroda]
7. ↑  Stankevicius in stile Football Manager: „Alleno sia il Lumezzane che la Lituania"
8. ↑
9. ↑  alyga.lt naujienos: Pokyčiai Kauno Žalgiryje
10. ↑  sportas.lt naujienos: Stankevičius naujasis treneris
11. ↑
12. ↑
13. ↑
14. ↑

Nuorodos
--------

* Futbolinis.lt
* Footballdatabase.com
* National-football-teams.com